### PD K A M E N J A K

### Korzo 40/I - RIJEKA

### tel: 051/331-212

|  |
| --- |
| **Ojstrica i Planjava (SLO)** |
| petak, 20.07.2018. |
| **Polazak:** parkiralište Delta u 16 sati | **Povratak:** u nedjelju predvečer |
| **Prijevoz:** osobna vozila | **Cijena:** prijevoz 160 kn + domovi 27 eura |
| Opis: Krećemo u petak u 16.00 sati u pravcu Logarske doline. Aute parkiramo kod doma Planinara i slijedi strmi uspon do doma na Klemenčnoj Jami gdje spavamo. U petak hodamo 1,5 sati.
Subota
U 7.00 sati krećemo. Slijedi oštar uspon na Ojstricu (2350 m). Savladavamo visinsku razliku od 1100 m. Nakon kraćeg odmora nastavljamo preko Škarja do Planjave (2394 m). Sa Planjave se spuštamo u kuću na Kamniškom sedlu gdje noćimo. Ukupno hodamo u subotu 12 sati.
Nedjelja
Krećemo u 7.00 sati prema vrhu planine Brana (2352 m). Vraćamo se istim putem u dom. Nakon okrjepe nastavljamo preko Okrešlja do slapa Rinka i Orlovog gnijezda. Od Orlovog gnijezda do automobila imamo još sat vremena kroz Logarsku dolinu. U nedjelju hodamo 10 sati.
Ovo je naporna i zahtjevna tura, stoga se računa na odličnu fizičku kondiciju svih sudionika.Napomena:Traži se odlična fizička kondicija. Izlet je ograničen na 20 sudionika.
Kod prijave obavezna uplata prijevoza 160 kn, net - bankingom ili i tajništvu. |
| **Težina staze:** teška staza (12 sati hoda u subotu, 10 sati hoda u nedjelju) |
| **Oprema:** Visokogorska oprema za ferate (pojas + Y+ kaciga).
Potrebno je uzeti min 2,5 litara vode. Hrana u domovima i iz ruksaka. Zaštita od sunca. Članska iskaznica, osobni dokumenti, preporučamo europsku zdravstvenu iskaznicu. |
| **Vodič(i):** Darko Tadej (+385 91 766 46 15) |
| **Prijave i informacije:** u tajništvu Društva do17.07.2018. |

Prijavom na izlet svaki član Društva potvrđuje da je upoznat sa zahtjevima izleta, da ispunjava zdravstvene, fizičke i tehničke uvjete za sigurno sudjelovanje na izletu, da ima uplaćenu članarinu HPS-a za tekuću godinu, te da pristupa izletu na vlastitu odgovornost. Sudionik je dužan tijekom izleta slušati upute vodiča. U slučaju loših vremenskih prilika ili drugih nepredviđenih okolnosti, vodič ima pravo promijeniti rutu ili otkazati izlet.